昆士蘭

昆士蘭簡稱昆州，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。

昆士蘭喺亞熱帶，全年都好好陽光，所以好多人叫佢做「陽光之州」。

人口 
根據2001年嘅統計，昆士蘭嘅人口大概有367萬人喥。而且係全國人口增長最多嘅州。估計喺2005年12月首次超過四百萬，人口增長主要係嚟自其他州嘅移民。

布里斯班係昆士蘭嘅首府，人口最多，佔全州45.7%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。

經濟 
呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。工業有提煉礦產嘅工廠。另外旅遊業都好發達，主要景點有大堡礁同黃金、陽光兩海岸。